Mittetulundusühingu juures on ta tegutsenud ligi kümme aastat, viimased viis neist ühingu juhatuses. Ta leiab, et vabatahtlik tegevus kasvatab inimestes väärtusi ning annab järjepidevuse korral võimaluse ka riigil positiivsemas suunas edasi areneda. "Elus on hästi tähtis, et elukutse ja elu kutse kokku kõlaks," sõnas Varts, "sellepärast armastan oma tööd väga, et saan inimesi panna mõtlema, et kes ma olen ja mida ma elult tahan."